
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «17» марты
	       № 26
	                        Москва шаары



Медицина буюмдарынын биологиялык таасирин баалоо максатында изилдөөлөрдү (сыноолорду) жүргүзүү эрежелерине өзгөртүүлөрдү киргизүү жөнүндө

2014-жылдын 29-майындагы Евразия экономикалык бирлиги жөнүндө келишимдин 31-беренесинин 2-пунктуна, 2014-жылдын 23-декабрындагы Евразия экономикалык бирлигинин алкагында медицина буюмдарын (медицина буюмдарын жана медицина техникаларын) жүгүртүүнүн бирдиктүү принциптери жана эрежелери жөнүндөгү макулдашуунун 
4-беренесинин 4 жана 5-пункттарына, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 105 жана 106-пункттарына ылайык, Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2016-жылдын 
16-майындагы № 38 чечими менен бекитилген Медицина буюмдарынын биологиялык таасирин баалоо максатында изилдөөлөрдү (сыноолорду) жүргүзүү эрежелерине (мындан ары – Эреже) тиркемеге ылайык өзгөртүүлөр киргизилсин.
2. Төмөнкүлөр белгиленсин:
ушул Чечим күчүнө кирген күнгө чейин медицина буюмдарынын биологиялык таасирин баалоо максатында изилдөөлөрдү (сыноолорду) жүргүзүү укугуна ээ ыйгарым укуктуу уюмдар менен түзүлгөн жарандык-укуктук келишимге ылайык медицина буюмдарынын биологиялык таасирин баалоо максатында жүргүзүлгөн изилдөөлөр (сыноолор) Эрежелердин бул келишим түзүлгөн учурда колдонулган редакциясына ылайык жүзөгө ашырылат;
жарандык-укуктук келишим түзүлгөн учурда Эрежелердин колдонууда болгон редакциясындагы тиркемеде каралган форма боюнча берилген медицина буюмдарынын биологиялык таасирин баалоо максатында жүргүзүлгөн изилдөөлөрдүн (сыноолордун) протоколдору медицина буюмдарын Евразия экономикалык бирлигинин алкагында каттоо үчүн кабыл алынат.
3. Ушул Чечим расмий жарыяланган датадан тартып 180 календардык күн өткөндөн кийин күчүнө кирет.

Евразия экономикалык комиссиясынын Кеңешинин 2016-жылдын 16-майындагы № 38 чечими менен 
(Евразия экономикалык комиссиясынын Кеңешинин 2022-жылдын 17-мартындагы № 26 чечиминин редакциясында)

ЭРЕЖЕЛЕРИ


I. Жалпы жоболор
1. Ушул Эрежелер Евразия экономикалык бирлигинин (мындан ары –Бирлик) алкагында каттоо үчүн медицина буюмдарынын биологиялык таасирин баалоо максатында изилдөөлөрдү (сыноолорду) жүргүзүү (мындан ары – изилдөө (сыноо)) тартибин, анын ичинде изилдөө (сыноо) жүргүзүү укугуна ээ ыйгарым укуктуу уюмдарга (мындан ары – ыйгарым укуктуу уюмдар) коюлган талаптарды аныктайт.
2. Ушул Эрежелердин максаттары үчүн төмөнкү маанилерди билдирген түшүнүктөр колдонулат:
«медицина буюмдарынын категориясы» – медицина буюмдарынын тобуна, түрүнө жана байланышуунун узактыгына карата медицина буюмдарынын биологиялык таасирин баалоонун методдорун тандоодо аныкталган медицина буюмдарынын классификациялык белгиси;
«материал» – медициналык буюм же анын бөлүгү катары колдонулган синтетикалык же табигый полимер, металл, эритме, керамика же башка жашоого жөндөмсүз материал, анын ичинде жашоого жөндөмсүз (метаболизмге же көбөйүү потенциалына ээ эмес) биологиялык ткань; 
«медицина буюмунун үлгүсү» – изилдөөгө (сыноого) түздөн-түз тартылуучу буюм же анын репрезентативдик бөлүгү;
«медицина буюмдарынын типтүү үлгүсү» – бир категорияга таандык, бирдиктүү техникалык документтер боюнча бир өндүрүүчү өндүргөн жана бирдей курамга (материалга) ээ медицина буюмдарынын тобунан тандалган үлгү. Мында медицина буюмдарынын курамы боюнча типтүү үлгүлөрдү тандап алуу бул топтогу айрым моделдеги (маркадагы) медицина буюмдарынын касиеттеринин айырмачылыктарын эске алуу менен бир тектүү медицина буюмдарынын тобунун бүтүндөй жыйындысын чагылдырышы керек. 
Ушул Эрежелерде колдонулган башка түшүнүктөр медицина буюмдарын жүгүртүү чөйрөсүндөгү Бирликтин органдарынын актыларында аныкталган маанилерде колдонулат.
3. Изилдөөлөр (сыноолор) Евразия экономикалык комиссиясынын Кеңешинин 2016-жылдын 12-февралындагы № 27 чечими менен бекитилген Медицина буюмдарынын коопсуздугуна жана натыйжалуулугуна коюлган жалпы талаптарга, аларды маркалоого жана эксплуатациялык документтерине коюлган талаптарга (мындан ары – Жалпы талаптар) медицина буюмдарынын шайкеш келишин аныктоо максатында жүргүзүлөт.
4. Изилдөө (сыноо) жүргүзүүдө стандарттардын тизмегине камтылган стандарттардын талаптары колдонулат. Муну колдонуунун жыйынтыгында ыктыярдуу негизде медицина буюмдарынын Жалпы талаптарга шайкеш келишинин сакталышы толук же жарым-жартылай камсыз кылынат. Ошондой эле Бирликтин мүчө мамлекетинин (мындан ары – мүчө мамлекет) мыйзамдарына ылайык аттестациялоодон өткөн (валидацияланган) жана бекитилген изилдөөнүн (сыноонун) методдору (методикалары) колдонулат.
5. Изилдөөлөр (сыноолор) өтүнмө берүүчү тандаган сыноо лабораторияларында (борборлордо) жүргүзүлөт. Лабораториялар (борборлор) тууралуу маалыматтар каттоо үчүн медицина буюмдарына изилдөө (сыноо) жүргүзүү укугуна ээ ыйгарым укуктуу уюмдардын (мындан ары – ыйгарым укуктуу уюмдар) бирдиктүү реестрине киргизилген болушу керек.
Ыйгарым укуктуу уюмдардын реестрин түзүү жана жүргүзүү Евразия экономикалык комиссиясы (мындан ары – Комиссия) тарабынан Бирликтин интеграцияланган маалыматтык системасынын каражаттарын колдонуу менен мүчө мамлекеттердин мамлекеттик бийлигинин медицина буюмдарын жүгүртүү чөйрөсүндө ишмердик жүргүзүүгө жана (же) координациялоого ыйгарым укуктуу органдары (мындан ары – ыйгарым укуктуу органдар) берген маалыматтардын негизинде, Евразия экономикалык комиссиясынын 
2016-жылдын 12-февралындагы № 30 чечими менен бекитилген Медицина буюмдарын жүгүртүү чөйрөсүндө маалыматтык системаны түзүү жана жүргүзүү тартибине ылайык ишке ашырылат.
6. Изилдөөлөр (сыноолор) алардын функцияларын аткаруу үчүн өз ара байланышы зарыл болгон адамдын денеси, былжырлуу чел кабыктары, организмдин ички чөйрөсү менен түздөн түз же кыйыр түрдө байланышкан медицина буюмдарына жана (же) алардын бөлүктөрүнө жүргүзүлөт.
7. Эгерде медицина буюмдарынын берилген үлгүлөрү (үлгүсү) коопсуздук талаптарына шайкеш келбесе изилдөөлөрдүн (сыноолордун) жыйынтыктары терс деп эсептелет.
8. Изилдөө (сыноо) жүргүзгөн ыйгарым укуктуу уюм, ошондой эле бул уюмдун изилдөө (сыноо) жүргүзгөн адистери медицина буюмдарынын өндүрүүчүсү, анын ыйгарым укуктуу өкүлү же изилдөөнүн (сыноонун) жыйынтыгына кызыкдар болгон башка жактар менен анын калыстыгына таасир этүүчү мамиледе боло алышпайт.
Изилдөө (сыноо) жүргүзгөн ыйгарым укуктуу уюмдун калыстыгына коркунуч келтирген коммерциялык, финансылык же башка түрдөгү басымга жол берилбейт.
II. Изилдөө (сыноо) жүргүзүү тартиби
9. Изилдөөлөр (сыноолор) өз ичине төмөнкүлөрдү камтыйт:
а) санитардык-химиялык көрсөткүчтөрдү аныктоо;
б) in vitro жана in vivo шарттарында биологиялык таасирди баалоо. Медицина буюмдарынын категориясына карай биологиялык таасирдин түрлөрү бааланууга жатат;
в) микробиологиялык изилдөөлөр (сыноолор).
10. Изилдөө (сыноо) жүргүзүү үчүн өтүнмө берүүчү ыйгарым укуктуу уюмга төмөнкү маалыматтарды камтыган өтүнмөнү берет:
а) медицина буюмдарынын аталышы;
б) өтүнмө берүүчүнүн аталышы, жайгашкан орду (юридикалык жактын дареги) – юридикалык жак үчүн же фамилиясы, аты, атасынын аты (болгон учурда), жашаган жери – жеке ишкер катары катталган жеке жактар үчүн, юридикалык жактын же жеке ишкер катары катталган жеке жактын мамлекеттик каттоосу тууралуу маалыматтар, ошондой эле өтүнмө берүүчүнүн байланыш мааалыматтары (телефон номери, электрондук почтасынын дареги);
в) өндүрүүчүнүн аталышы, жайгашкан орду (юридикалык жактын дареги) – юридикалык жак үчүн же фамилиясы, аты, атасынын аты (болгон учурда), жашаган жери – жеке ишкер катары катталган жеке жактар үчүн;
г) өндүрүш аянтчасы (өндүрүш аянтчалары) тууралуу маалыматтар – юридикалык жактын аталышы же жеке ишкер катары катталган жеке жактардын фамилиясы, аты, атасынын аты (болгон учурда), ошондой эле ишмердүүлүгүг жүзөгө ашырылган жердин дареги;
д) медицина буюмдарынын үлгүсүнүн идентификациялык белгиси (маркасы, модели, көлөмү, өндүрүлгөн (даярдалган) күнү, жарактуулук мөнөтү (кызмат өтөө мөөнөтү), каталогдук номери, заводдук (сериялык) номери (сериянын, партиянын (лоттун) номери) ж.б. (колдонулган болсо));
е) Евразия экономикалык комиссиясынын Коллегиясынын 
2015-жылдын 22-декабрындагы № 173 чечими менен бекитилген Колдонуунун потенциалдуу тобокелчилигине карата медицина буюмдарын классификациялоо эрежелерине ылайык аныкталган медицина буюмун колдонуу тобокелдигинин классы;
ж) медицина буюмдарынын багыты жана колдонуу жааты.
11. Өтүнмөгө төмөнкү документтер тиркелет:
медицина буюмдарынын эксплуатациялык документтери жана техникалык документтери (техникалык файлы), анын ичинде изилдөө (сыноо) жүргүзүү үчүн зарыл болгон иш чийимдери, таблицалары жана схемалары. Медицина буюмдарынын техникалык файлынын мазмунуна коюлган талаптар Евразия экономикалык комиссиясынын Кеңешинин 2016-жылдын 
12-февралындагы № 29 чечими менен бекитилген Медицина буюмдарына клиникалык жана клиникалык-лабораториялык сыноолорду (изилдөөлөрдү) жүргүзүү эрежелеринин № 3 тиркемесинде, in vitro диагностикасы үчүн медицина буюмдарына – Евразия экономикалык комиссиясынын Кеңешинин 2017-жылдын 10-ноябрындагы № 106 чечими менен бекитилген Колдонуунун потенциалдуу тобокелдигине карата медицина буюмдарынын сапатынын менеджментинин системасын ишке киргизүүгө, колдоого жана баалоого коюлган талаптардын № 5 тиркемесинде аныкталган;
медицина буюмдарынын маркаланышы жана таңгагы тууралуу маалыматтарды (таңгактардын жана этикеткалардын толук түстүү макеттерин) камтыган документтер;
медициналык буюм шайкеш келген стандарттардын, ошондой эле мүчө мамлекеттердин мыйзамдарына ылайык аттестациялоодон өткөн (валидацияланган) жана бекитилген изилдөөлөрдүн (сыноолордун) методдорунун (методикаларынын) тизмеги;
башка ыйгарым укуктуу уюмдарда жүргүзүлгөн жана Жалпы талапка жана (же) медицина буюмдарынын жеке изилдөө (сыноо) протоколдоруна медицина буюмдарынын шайкеш келишин тастыктаган, медициналык буюм жана (же) анын бөлүктөрү жасалган материалды жана (же) медицина буюмун изилдөөнүн (сыноонун) протоколдорунун көчүрмөлөрү (болгон учурда);
медицина буюмдарынын курамындагы дары каражаттары, алардын курамы, саны жөнүндө, дары каражатынын медициналык буюм менен болгон шайкештиги тууралуу маалыматтарды камтыган документтер (медицина буюмдарынын курамында дары каражаттары болгон учурда);
медицина буюмдары жана (же) анын бөлүктөрү даярдалган материалдар тууралуу (анын ичинде курамы, маркасы жана материалдардын өндүрүүчүлөрү, дезинфектанттардын, биологиялык активдүү заттардын, биоклеткалык продуктулардын, наноматериалдардын болушу тууралуу) маалыматтарды камтыган документтер, ошондой эле билдирилген мүнөздөмөлөргө алардын шайкеш келишин тастыктаган документтер;
медицина буюмдарынын Жалпы талаптарга шайкеш келишин тастыктаган башка документтер (болгон учурда).
Эгер документтер чет тилде түзүлгөн болсо, алардын орус тилиндеги котормосу аймагында изилдөө (сыноо) жүргүзүлгөн мүчө мамлекеттин мыйзамдарында белгиленген тартипте күбөлөндүрүлөт жана тиркелет.
12. Ыйгарым укуктуу уюм ушул Эрежелердин 10-пунктунда көрсөтүлгөн өтүнмө берилген датадан тартып 10 жумушчу күндүн ичинде бул өтүнмөгө жана ага тиркелген документтерге талдоо жүргүзөт жана изилдөө (сыноо) жүргүзүү мүмкүнчүлүгү (мүмкүн эместиги) тууралуу чечим кабыл алат.
13. Изилдөө (сыноо) жүргүзүү мүмкүнчүлүгү тууралуу чечим кабыл алынган учурда ыйгарым укуктуу уюм өтүнмө берүүчү менен тийиштүү келишим түзөт.
14. Изилдөө (сыноо) жүргүзүүнүн мүмкүн эместиги тууралуу чечим кабыл алынган учурда ыйгарым укуктуу уюм өтүнмө берүүчүгө изилдөө (сыноо) жүргүзүүдөн баш тартуу тууралуу (себептерин көрсөтүү менен) жазуу жүзүндө билдирүү жөнөтөт, ошондой эле өтүнмө берүүчүгө өтүнмөгө тиркелген документтердин түп нускаларын кайтарат.
15. Изилдөө (сыноо) жүргүзүүнүн жүрүшүндө ыйгарым укуктуу уюм өтүнмө берүүчү менен аткарылган ишке байланыштуу кызматташат.
16. Изилдөө (сыноо) жүргүзүү үчүн келишим түзүүдө:
а) медицина буюмдарынын категориясы аныкталат;
б) ыйгарым укуктуу уюм менен өтүнмө берүүчү биргеликте изилдөөнүн (сыноонун) программасын иштеп чыгат;
в) изилдөө (сыноо) программасы өтүнмө берүүчү менен макулдашылат жана ыйгарым укуктуу уюмдун жетекчиси тарабынан бекитилет.
17. Изилдөөлөр (сыноолор) өтүнмө берүүчү изилдөө (сыноо) программасына ылайык берген үлгүлөргө жүргүзүлөт.
Изилдөө (сыноо) жүргүзүү үчүн медицина буюмдарынын үлгүсүн тандап алуу изилдөөлөрдүн (сыноолордун) стандарттары же аттестациялоодон өткөн (валидацияланган) методдору (методикалары) менен аныкталган эрежелерге ылайык жүзөгө ашырылат.
18. Медицина буюмдарынын үлгүсүн тандап алуу өтүнмө берүүчү тарабынан же анын тапшырмасы боюнча ыйгарым укуктуу уюм тарабынан өтүнмө берүүчүнүн катышуусу менен жүзөгө ашырылат.
Эгерде медицина буюмдарынын үлгүлөрүн тандап алуу өтүнмө берүүчү тарабынан жүзөгө ашырылса тандап алуунун жыйынтыктары медицина буюмдарынын үлгүлөрүн өткөрүп берүү-кабыл алуу актысы менен таризделет.
Эгерде медицина буюмдарынын үлгүлөрүн тандап алуу өтүнмө берүүчүнүн тапшырмасы боюнча ыйгарым укуктуу уюм тарабынан жүзөгө ашырылса, тандап алуунун жыйынтыктары медицина буюмдарынын үлгүлөрүн тандап алуунун актысы менен таризделет.
19. Медицина буюмдарынын тандап алынган үлгүлөрүн сактоонун, ташуунун жана изилдөөгө (сыноого) даярдоонун бардык этаптарында медицина буюмдарынын эксплуатациялык документтеринде белгиленген талаптар сакталышы керек.
20. Изилдөө (сыноо) программасында көрсөтүлгөн медицина буюмдарынын бир тектүү топтору болгон учурда медицина буюмдарынын типтүү үлгүлөрүнө изилдөө (сыноо) жүргүзүүгө жол берилет.
Изилдөөлөр (сыноолор) типтүү үлгүлөргө жүргүзүлгөн учурда изилдөө (сыноо) протоколуна тийиштүү жазуу жазылат.
21. Изилдөөлөр (сыноолор) өз ичине төмөнкү этаптарды камтыйт:
а) ушул Эрежелердин 11-пунктунда көрсөтүлгөн документтерге талдоо жүргүзүү;
б) изилдөөлөрдүн (сыноолордун) программасын оңдоп-түзөтүү (зарыл учурда);
в) стандарттык үлгүлөрдү алуу (зарыл учурда);
г) медицина буюмдарынын үлгүлөрүн тандоо же алуу жана аларды өтүнмө берүүчү берген маалыматтардын негизинде идентификациялоо;
д) изилдөөлөрдүн (сыноолордун) программасында каралган медициналык буюмга изилдөө (сыноо) жүргүзүү;
е) өтүнмө берүүчүгө тиркемеге ылайык форма боюнча изилдөөлөрдүн (сыноолордун) протоколун жана изилдөөлөрдүн (сыноолордун) программасын тариздөө жана берүү.
22. Изилдөө (сыноо) ыйгарым укуктуу уюм тарабынан медицина буюмдарынын үлгүлөрү келип түшкөн датадан тартып 30 жумушчу күнүнүн ичинде изилдөө (сыноо) программасына ылайык, өтүнмө ээси тарабынан ыйгарым укуктуу уюмга аткарылган иштер үчүн акы төлөнгөн шартта жүргүзүлөт. Изилдөө (сыноо) методунда (методикасында) узак мөөнөт каралган учурда изилдөө (сыноо) жүргүзүү мөөнөтү узартылышы мүмкүн.
23. Ыйгарым укуктуу уюм жүргүзгөн ар бир изилдөөнүн (сыноонун) же изилдөөлөрдүн (сыноолордун) серияларынын жыйынтыктары так, анык, бир маанилүү жана объективдүү түзүлүшү керек.
24. Изилдөө (сыноо) протоколунда тийиштүү документтердин реквизиттерин көрсөтүү менен ар бир аныкталган көрсөткүч үчүн изилдөөлөрдүн методдору (методикалары) тууралуу маалыматтар берилет (стандарттарда сыпатталган изилдөөнүн (сыноонун) методдору (методикалары) үчүн стандарттардын тийиштүү пункттары көрсөтүлөт).
25. Изилдөө (сыноо) жүргүзүүгө тийиштүү документтер ыйгарым укуктуу уюм тарабынан системалаштырылган түрдө мүчө мамлекеттин мыйзамдарында белгиленген мөөнөттүн ичинде сакталат.
III. Ыйгарым укуктуу уюмдарга коюлган талаптар жана алардын аталган талаптарга шайкеш келишин баалоо тартиби

26. Сыноо лабораториясы (борбору) төмөнкү критерийлерге шайкеш келген учурда ыйгарым укуктуу уюмдардын реестрине камтылат:
а) сыноо лабораториясынын (борборунун) же сыноо лабораториясы (борбору) курамына кирген уюмдун мүчө мамлекеттин аймагында анын мыйзамдарына ылайык юридикалык жак катары каттоосунун болушу;
б) мүчө мамлекеттин улуттук аккредитациялоо системасында сыноо лабораториясынын (борборунун) колдонуудагы аккредитациясынын болушу;
в) сыноо лабораториясынын (борборунун) аккредитациясы жаатында медицина буюмдарынын жана (же) бир тектүү медицина буюмдарынын тобунун, ошондой эле изилдөөлөрдүн (сыноолордун) түрлөрүнүн жана методдорунун болушу;
г) сапат менеджментинин тутумунун болушу жана сыноо лабораториясы (борбору) тарабынан сыноо лабораториясынын (борборунун) сапат боюнча колдонмосунда белгиленген сапат менеджментинин системасынын талаптарынын сакталышы;
д) стандартташтыруу жаатындагы ченемдик укуктук актылардын, документтердин, изилдөөлөрдүн (сыноолордун) жана өлчөөлөрдүн эрежелеринин жана методдорунун, анын ичинде үлгүлөрдү (сынамдарды) алуу эрежелеринин жана сыноо лабораториясын (борборун) аккредитациялоо жаатындагы башка документтердин болушу, ошондой эле сыноо лабораториясы (борбору) тарабынан бул документтердин талаптарынын сакталышы;
е) техникалык сыноолор боюнча түздөн-түз иш жүргүзгөн сыноо лабораториясынын (борборунун) адисинде (адистеринде) төмөндөгүлөрдүн болушу:
жогорку билими, же орто кесиптик билими, же аккредитациялоо чөйрөсүнө ылайык келген профилдеги кошумча кесиптик билими;
аккредитацияланган адамдардын реестринде көрсөтүлгөн аккредитация чөйрөсүндөгү техникалык сыноолорго, өлчөөлөргө байланыштуу 2 жылдан кем эмес иш тажрыйбасы.
27. Сыноо лабораториясы (борбору) ыйгарым укуктуу органга ыйгарым укуктуу уюмдардын реестрине киргизүү үчүн өтүнмө берет.
Өтүнмөгө сыноо лабораториясынын (борборунун) ушул Эрежелердин 26-пунктунда көрсөтүлгөн критерийлерге ылайык келишин ырастоочу документтер тиркелет.
Өтүнмөдө медицина буюмдары жана (же) медицина буюмдарынын бир тектүү топтору тууралуу, ошондой эле анын аккредитациялоо чөйрөсүнө киргизилген техникалык сыноолорунун түрлөрүнө жана методдоруна карата сыноо лабораториясы (борбору) өтүнмө берген маалыматтар көрсөтүлөт.
28. Ыйгарым укуктуу орган сыноо лабораториясынан (борборунан) ыйгарым укуктуу уюмдардын реестрине киргизүү жөнүндөгү өтүнмө келип түшкөн датадан тартып 10 жумушчу күндүн ичинде аталган өтүнмөнү карайт жана кабыл алынган чечим тууралуу сыноо лабораториясына (борборуна) жазуу жүзүндө анын өкүлүнө кол коюу менен жеке өзүнө берүү жолу менен билдирет, же болбосо алгандыгы жөнүндө кабарлоо менен заказдык почта аркылуу жөнөтүү аркылуу билдирет, же аны электрондук түрдө же электрондук санариптик кол коюлган электрондук документ формасында телекоммуникациялык каналдар аркылуу жөнөтөт.
29. Ыйгарым укуктуу орган сыноо лабораториясын (борборун) ыйгарым укуктуу уюмдардын реестрине киргизүү жөнүндө чечим кабыл алган учурда, сыноо лабораториясы (борбору) тууралуу маалымат ыйгарым укуктуу уюмдардын реестрине киргизүү үчүн Бирликтин интеграцияланган маалыматтык системасынын каражаттарын пайдалануу менен Комиссияга жөнөтүлөт, ошондой эле «Интернет» маалыматтык-телекоммуникациялык тармагында ыйгарым укуктуу органдын расмий сайтына жайгаштырылышы мүмкүн.
30. Сыноо лабораториясы (борбору) ушул Эрежелердин 26-пунктунда көрсөтүлгөн критерийлердин бирине ылайык келбеген учурда жана сыноо лабораториясын (борборун) ыйгарым укуктуу уюмдардын реестрине киргизүүдөн баш тартуу жөнүндө чечим кабыл алынганда ыйгарым укуктуу орган сыноо лабораториясына (борборуна) баш тартуунун себептери тууралуу жазуу жүзүндө анын өкүлүнө кол коюу менен жеке өзүнө берүү жолу менен билдирет, же болбосо алгандыгы жөнүндө кабарлоо менен заказдык почта аркылуу жөнөтүү аркылуу билдирет, же аны электрондук түрдө же электрондук санариптик кол коюлган электрондук документ формасында телекоммуникациялык каналдар аркылуу жөнөтөт.
31. Ыйгарым укуктуу органдын чечимине даттануу мүчө мамлекеттин мыйзамдарына ылайык жүзөгө ашырылат.
32. Ыйгарым укуктуу уюмдар жөнүндөгү маалыматтарды сактоо, системалаштыруу жана өзгөртүү, ошондой эле аларга уруксатсыз жетүүдөн коргоо ыйгарым укуктуу органдар тарабынан камсыз кылынат.
33. Ыйгарым укуктуу уюмдардын реестри Бирликтин маалымат порталына жарыяланат.
34. Ыйгарым укуктуу уюмдардын реестринде камтылган маалыматтарга өзгөртүүлөр киргизилген учурда ыйгарым укуктуу уюм 30 календардык күндүн ичинде (мүчө мамлекеттин улуттук аккредитациялоо системасында ыйгарым укуктуу уюмдун аккредитациясынын макамы тууралуу маалыматтар өзгөргөн учурда – 15 жумушчу күндүн ичинде) ыйгарым укуктуу органга көрсөтүлгөн маалыматтарга өзгөртүүлөрдү киргизүү жөнүндөгү өтүнмөнү, ошондой эле бул өзгөртүүлөрдү ырастоочу документтерди берет.
35. Ыйгарым укуктуу орган ыйгарым укуктуу уюмдардын реестринде камтылган маалыматтарга өзгөртүүлөрдү киргизүү жөнүндөгү өтүнмөнү ыйгарым укуктуу уюм берген датадан тартып 10 жумушчу күндүн ичинде:
а) берилген өтүнмөнү жана ушул Эрежелердин 34-пунктунда көрсөтүлгөн документтерди карайт;
б) Бирликтин интеграцияланган маалыматтык системасынын каражаттарын пайдалануу менен Комиссияга тиешелүү маалыматты жөнөтөт (ыйгарым укуктуу орган тарабынан өзгөртүүлөрдү киргизүү тууралуу чечим кабыл алынган учурда), ошондой эле «Интернет» маалыматтык-телекоммуникация тармагындагы өзүнүн расмий сайтына жайгаштыра алат;
в) кабыл алынган чечим тууралуу ыйгарым укуктуу уюмга жазуу жүзүндө анын өкүлүнө кол коюу менен жеке өзүнө берүү жолу менен билдирет, же болбосо алгандыгы жөнүндө кабарлоо менен заказдык почта аркылуу жөнөтүү аркылуу билдирет, же аны электрондук түрдө же электрондук санариптик кол коюлган электрондук документ формасында телекоммуникациялык каналдар аркылуу жөнөтөт.
36. Ыйгарым укуктуу уюмдардын реестринен маалыматтарды алып салуу төмөнкү учурларда жүргүзүлөт:
а) ыйгарым укуктуу уюмдун жетекчисинин колу коюлган ыйгарым укуктуу уюмдардын реестринен чыгаруу жөнүндөгү өтүнмөнүн берилиши;
б) мүчө мамлекеттин мыйзамдарына ылайык сыноо лабораториясынын (борборунун) же курамына сыноо лабораториясы (борбору) кирген уюмдун юридикалык жак катары жоюлушу же мүчө мамлекеттин улуттук аккредитациялоо системасында ыйгарым укуктуу уюмдун аккредитациясынын аракетинин токтотулушу;
в) мүчө мамлекеттин мыйзамдарына ылайык ыйгарым укуктуу орган тарабынан анын мамлекеттик контролунун (көзөмөлүнүн) натыйжалары боюнча техникалык сыноолорду өткөрүү тартибин бузуулардын аныкталышы;
г) ушул Эрежелердин 34-пунктунда каралган маалыматтардын жана документтердин өз убагында берилбеши же берилбей калышы.
37. Ыйгарым укуктуу орган маалыматтарды ыйгарым укуктуу уюмдардын реестринен чыгаруу жөнүндө чечим кабыл алган датадан тартып 3 жумушчу күндүн ичинде Бирликтин интеграцияланган маалыматтык системасынын каражаттарын пайдалануу менен Комиссияга тиешелүү маалыматтарды берүүнү камсыз кылат.
38. Комиссия тиешелүү маалыматты алган датадан тартып 1 жумушчу күндүн ичинде ыйгарым укуктуу уюмдардын реестрин актуалдаштырууну камсыз кылат.
39. Ыйгарым укуктуу уюмдар тууралуу маалыматтарды кызыкдар адамдардын суроо-талаптары боюнча берүү мүчө мамлекеттердин мыйзамдарына ылайык ыйгарым укуктуу органдар тарабынан жүзөгө ашырылат.






ТИРКЕМЕ 
Медицина буюмдарынын биологиялык таасирин баалоо максатында изилдөөлөрдү (сыноолорду) жүргүзүү эрежелерине карата

  
[bookmark: Par234]Медицина буюмдарынын биологиялык таасирин баалоо максатында изилдөөлөрдү (сыноолорду) жүргүзүү протоколунун
ФОРМАСЫ

___________________________________________________________________________
(сыноо лабораториясынын (борборунун) аталышы)
__________________________________________________________________________
(сыноо лабораториясынын (борборунун) аккредитацияланышы тууралуу маалымат: 
аккредитациялоонун (аккредитациялоо аттестатынын) номери, аракет мөөнөтү)
__________________________________________________________________________
(сыноо лабораториясынын (борборунун) дареги жана телефон номери)

БЕКИТЕМИН
Сыноо лабораториясынын (борборунун) жетекчиси

________   ____________________
   (колу)                           (А.А.Ж.)
20__-жылдын «__» ___________ 
                                         (датасы)

М.О.

Медицина буюмдарынын биологиялык таасирин баалоо максатында изилдөө (сыноо) жүргүзүүнүн
№ _______ ПРОТОКОЛУ

Медицина буюмдары тууралуу маалыматтар: 

__________________________________________________________________
(аталышы, маркасы, модели, каталогдук номери (бар болсо), 
колдонуу багыты жана жааты)
Адамдын организми менен байланышкан медицина буюмдарынын жана анын бөлүктөрүнүн материалдары (бар болсо):
___________________________________________________________________
Медицина буюмдарынын үлгүсү (үлгүлөрү) тууралуу маалыматтар: 
__________________________________________________________________
(саны, идентификациялык белгилери (маркасы, модели, программалык камсыздоонун версиясы, салмагы, көлөмү, өндүрүлгөн (даярдалган) датасы, колдонуу мөөнөтү 
 (кызмат өтөө мөөнөтү), каталогдук номери, заводдук (сериялык) номери (сериянын, партиянын (лоттун) номери) ж.б.) (эгер колдонула турган болсо))

Медицина буюмдарынын үлгүсү (үлгүлөрү) типтүү үлгү болуп саналат:
____ооба     ____жок 

Өтүнмө берүүчү тууралуу маалымат: ______________________________________________________________
(аталышы, турган жери (юридикалык жактын дареги) – юридикалык жак үчүн же фамилиясы, аты-жөнү (бар болсо), жашаган жери – жеке ишкер катары катталган жеке адам үчүн)

______________________________________________________________
(өтүнмө берүүчүнүн байланыш маалыматтары (телефона номери, электрондук почтасынын дареги))

Өндүрүүчү тууралуу маалымат: _________________________________________________________________
(аталышы, турган жери (юридикалык жактын дареги) – юридикалык жак үчүн же фамилиясы, аты-жөнү (бар болсо), жашаган жери – жеке ишкер катары катталган жеке адам үчүн) 

Өндүрүш аянтчасы (өндүрүш аянтчалары) тууралуу маалымат: __________________________________________________________________
(аталышы, турган жери (юридикалык жактын дареги) – юридикалык жак үчүн же фамилиясы, аты-жөнү (бар болсо), жашаган жери – жеке ишкер катары катталган жеке адам үчүн, ишмердүүлүк жүргүзгөн жеринин дареги)

Изилдөөлөрдү (сыноолорду) жүргүзүү үчүн негиздер:
____________________________________________________________
Медицина буюмдарынын үлгүсүн (үлгүлөрүн) тандап алуу тууралуу маалыматтар,                     медицина буюмдарынын үлгүсү (үлгүлөрү) алынган дата: __________________________________________________________

Ага шайкештигине сыноо жүргүзүлгөн стандарттар:
_____________________________________________________________

Изилдөөнүн (сыноонун) методдору (методикалары):
___________________________________________________________
Изилдөө (сыноо) жүргүзүлгөн жер:
_____________________________________________________________

Изилдөө (сыноо) жүргүзүүнү баштоо күнү:  
«__» __________ 20__ -ж.

Изилдөө (сыноо) жүргүзүүнү аяктоо күнү:
«__» __________ 20__ -ж.

Корутунду: сунушталган медицина буюмдарынын үлгүлөрү
______________________________________________________________
(талаптарга жооп берет, жооп бербейт – керектүүсү көрсөтүлсүн)

Берилген документтер:	
_____________________________________________________________
(аталышы, документтин түп нускасы же көчүрмөсү – керектүүсү көрсөтүлсүн, барактардын саны)

Өтүнмө берүүчүдөн, башка ыйгарым укуктуу уюмдардан же тышкы жеткирип берүүчүдөн алынган натыйжалар:
______________________________________________________________

Колдонулган өлчөө каражаттарынын, сыноо жабдууларынын тизмеги:
______________________________________________________________


Изилдөөнүн (сыноонун) натыйжалары:

№ ___ таблица

	к/б № 
	Ага шайкештигине сыноо жүргүзүлгөн документ (документтин пункту)
	Көрсөткүчтүн аталышы жана (же) документтин талабы
	Сыноо методу


	Сыноонун натыйжасы1
	Сыноо жүргүзүүнүн шарты (эгер колдонулса)2
	Корутунду 

	1
	2
	3
	4
	5
	6
	7

	
	
	
	
	
	
	



___________________________
1 Өлчөө бирдигин, ошондой эле өлчөөнүн белгисиздигин көрсөтүү менен (эгер колдонулса). Натыйжалар алар алынган медицина буюмунун үлгүсү менен таптак дал келиши керек.
2 Температура, нымдуулук, атмосфералык басым ж.б.


Сыноо лабораториясынын (борборунун) адиси
______________    ________________________
         (колу)                                        (А.А.Ж.)


Тиркеме.  Аны багытталышы боюнча пайдалануу үчүн зарыл болгон шаймандар (бар болсо) менен медицина буюмунн үлгүлөрүнүн жалпы көрүнүшүнүн фотосүрөтү жана алардын маркировкасы.

Эскертүүлөр: 1. Протоколдун акыркы барагында төмөнкү маалыматтар көрсөтүлүүгө тийиш: 
«Изилдөөлөрдүн (сыноолордун) жыйынтыктары медицина буюмунун сыноодон өткөн үлгүлөрүнө гана тиешелүү.
Сыноо лабораториясынын (борборунун) уруксатысыз бул протоколду толук же жарым-жартылай кайра басып чыгарууга тыюу салынат.».
2. Протоколдун колонтитулунда протоколду уникалдуу идентификациялоону, анын түзүмдөрүнүн байкоо жүргүзүлүшүн камсыз кылуучу, ошондой эле протоколдун аяктоо маалыматтары көрсөтүлөт.».


____________
